stanford-oval/wikipedia huggingface dataset:
Disney’s American Dragon: Jake Long, Attack of the Dark Dragon

| Disney’s American Dragon: Jake Long, Attack of the Dark Dragon |
| --- | --- |

Kehittäjä:  WayForward
Julkaisija:  Buena Vista Games
Jakelija:  Nintendo eShop
Julkaistu:   26. syyskuuta 2006  17. lokakuuta 2006
Lajityyppi:  Toimintapeli
Pelimuoto:  Moninpeli
Ikäluokitus:  7+
Alusta:  Nintendo DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Disney’s American Dragon: Jake Long, Attack of the Dark Dragon on Jake Long – amerikkalainen lohikäärme -animaatiosarjaan perustuva videopeli. Pelin kehitti WayForward vuodelle 2006 ja se on saatavilla vain Nintendo DS:lle.
Juoni

Pelaajan on tehvänä pelastaa Jakella Rose taistellen eri vihollisia vastaan päästäkseen mustan lohikäärmeen kimppuun. Pelissä on yhteensä 20 tasoa, sekä viisi eri maailmaa. Jaken muuttuessa lohikäärmeeksi pelaaja voi käyttää hänen erikoiskykyjä, kuten tulen syöksyntää, hyppyiskuja, iskeä vihollisia hännällä ja lentää.
Aiheesta muualla

MobyGames
Jake Long – amerikkalainen lohikäärme
| --- | --- |
Hahmot::  Jake Long | Luong Lao Shi | Huntsgirl | Fu-koira | Huntsman | Haley Long
Luettelot::  Luettelo muista hahmoista
Tuotantokaudet::  1. tuotantokausi | 2. tuotantokausi
Videopelit::  Attack of the Dark Dragon | Rise of the Huntsclan!
Eina

| Eina |
| --- | --- |

 Eina
 Koordinaatit: 60°38′00″N, 10°36′00″E 
Valtio:  Norja
Lääni:  Innlandet
Kunta:  Vestre Toten
Pinta-ala:  
 – Maa:  0,7 km²
Väkiluku (2023):  705
 – Väestötiheys:  1 007 as./km²
Infobox OKVirheellinen NIMI-arvo: 
Eina on taajama Vestre Totenin kunnassa Innlandetin läänissä Norjassa. Taajaman pinta-ala on 0,7 neliökilometriä ja asukasluku 705 vuonna 2023. Eina oli itsenäinen kunta vuosina 1908–1964.
Aiheesta muualla

Kuvia tai muita tiedostoja aiheesta Eina Wikimedia Commonsissa
Eddyn piirikunta (New Mexico)

Eddyn piirikunta (engl. Eddy County) on Yhdysvaltojen New Mexicon osavaltiossa sijaitseva piirikunta. Sen väkiluku oli 58 460 vuonna 2019. Piirikunnan hallintokeskus ja väkiluvultaan suurin kunta on Carlsbadin kaupunki. Piirikunta perustettiin 16. toukokuuta 1891.
Aiheesta muualla

Kuvia tai muita tiedostoja aiheesta Eddyn piirikunta (New Mexico) Wikimedia Commonsissa
Elmon tuli

Elmon tuli laivan mastoissa
Elmon tuli on laivojen mastoihin ja lentokoneisiin joskus ukkosella syntyvä sähköinen koronapurkaus, joka ilmenee ympäröivänä sinertävänvalkeana hohteena ilman ionisoituessa. Elmon tuli näyttää suihkuavan tai virtaavan terävien esineiden kärjistä. Joskus Elmon tuli rätisee, mutta se ei kuitenkaan polta. Maalla vastaava ilmiö esimerkiksi korkeissa rakennuksissa on ukonvirva.
Elmon tuli on saanut nimensä merenkulkijoiden suojelupyhimyksen Pyhän Elmon eli Formian Pyhän Erasmuksen mukaan, joka oli vuonna 303 kuollut Italian Formian katolinen piispa, marttyyri ja pyhimys ja yksi keskiaikaisen kristillisen mytologian 14:stä Pyhästä Auttajasta. Elmon legendan mukaan häntä kidutettiin uskonsa takia monin eri tavoin. Kerran salama iski Elmon lähelle hänen saarnatessaan ja surmasi kaikki muut paitsi Elmon. Siksi Pyhä Elmo voi suojata salamaniskuilta. Elmon kerrottiin jatkaneen saarnaamista salamaniskun jälkeenkin. Merimiehiä koettelivat äkkinäiset myrskyt ja ukonilmat, ja he rukoilivat Pyhää Elmoa. Laivan mastojen huippujen sähköpurkausten katsottiin olevan merkki Elmon suojeluksesta, ja ne tulivat tunnetuksi nimellä Elmon tuli.
EMAS (kiitotie)

EMAS, jonka yli lentokone on ajanut.
EMAS eli engineered materials arresting system on sementti, jota käytetään kiitotien jatkeessa. Jos kone ajaa sen päältä, EMAS murskaantuu koneen painosta hidastaen ja lopulta pysäyttäen koneen.
Tausta

Monet lentokentät on rakennettu ennen nykyisiä kiitoteiden turva-aluevaatimuksia, ja jos lentokenttä sijaitsee esimerkiksi tiheästi rakennetulla alueella tai veden ympäröimänä, turva-alueita ei ole mahdollista laajentaa. Turva-alue olisi tärkeä tapauksissa, joissa lentokone ajautuu ulos kiitotien päästä. Tämän vuoksi Yhdysvaltain ilmailuvirastossa (FAA) alettiin 1990-luvulla kehittää ratkaisua, jolla kone saataisiin pysäytettyä nopeasti ja turvallisesti, vahingoittamatta konetta ja koneessa olevia ihmisiä.
Käyttö

EMAS on käytössä Yhdysvalloissa 82 kiitotiellä 53 lentokentällä. Ensimmäinen kenttä, jolle se rakennettiin, oli John F. Kennedyn kansainvälinen lentoasema.
Onnettomuudet

Yhdysvalloissa on ollut tähän mennessä yhdeksän tapausta, joissa EMAS on pysäyttänyt kiitotien päästä ulos ajautuneen koneen. Näistä suurin kone oli Airbus A320.
Tammikuussa 2010 EMAS pysäytti Bombardier CRJ-200 -koneen Yeagerin lentoasemalla Charlestonissa. Koneessa oli 34 ihmistä. Ilman EMASia kone olisi todennäköisesti pudonnut kiitotien päässä olevalta jyrkänteeltä alas.
Disobey

| Disobey Bad Wolves |
| --- | --- | --- |

Studioalbumin tiedot
 Julkaistu: 11. toukokuuta 2018
 Tuottaja(t): John Boecklin, Tommy Vext, Mark Lewis, Wzrdbld, Philip Naslund
 Tyylilaji: groove metal, heavy metal, hard rock
 Kesto: 49.14
 Levy-yhtiö: Eleven Seven
Bad Wolves muut julkaisut
|   | Disobey 2018 | N.A.T.I.O.N. 2019 |
Singlet albumilta Disobey
 ”Toast to the Ghost” Julkaistu: 2. marraskuuta 2017  ”Zombie” Julkaistu: 18. tammikuuta 2018  ”Hear Me Now” Julkaistu: 20. huhtikuuta 2018  ”Remember When” Julkaistu: 21. kesäkuuta 2018
Disobey on Bad Wolvesin 11. toukokuuta 2018 julkaisema ensimmäinen studioalbumi.
Kappalelista

Officer down – 3.29
Learn to live – 3.40
No masters – 3.53
Zombie (The Cranberries cover) – 4.15
Run for your life – 3.32
Remember when – 3.29
Better the devil – 3.02
Jesus slaves – 3.39
Hear me now – 3.39
Truth or dare – 3.33
The conversation – 3.38
Shape shifter – 3.50
Toast to the ghost – 5.30
Arvostelut

Imperiumi: 7½/10
Kaaoszine:
Soundi:
Einan kirkko

| Einan kirkko Eina kirke |
| --- | --- |
 Kirkko vuonna 2012.
Sijainti:  Vestre Toten, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1890
Suunnittelija:  Jacob Wilhelm Nordan
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Einan kirkko (norj. Eina kirke) on Vestre Totenin kunnassa Innlandetin läänissä Norjassa sijaitseva puinen pitkäkirkko vuodelta 1890.
Aiheesta muualla

Kuvia tai muita tiedostoja aiheesta Einan kirkko Wikimedia Commonsissa
Dinah Craik

Dinah Craik, Hubert von Herkomer, 1887
Dinah Maria Craik, o.s. Mulock, (20. huhtikuuta 1826 Stoke-on-Trent, Staffordshire, Englanti – 12. lokakuuta 1887[lähde? ]) oli englantilainen kirjailija. Mulock aloitti kirjailijanuransa julkaisemalla suositun novellin The Ogilvies (1849). Hänen pääteoksensa on kertomus John Halifax, gentleman (1856), joka saavutti suuren menestyksen.
Mulock kirjoitti 15 romaania, 16 lasten- ja nuortenkirjaa sekä viisi muuta, ei-kaunokirjallista teosta. Hän oli aikalaistensa hyvin tuntema kirjailija, mutta hänet on kuolemansa jälkeen unohdettu. Craikia verrattiin toisinaan George Eliotiin ja Charlotte Brontëen, mutta hän ei koskaan saavuttanut samanlaista asemaa kriitikoiden tai yleisön silmissä.[lähde? ]
Mulockin ensimmäiset runot julkaistiin jo vuonna 1841 Staffordshire Advisorissa. Mulockin isä Thomas oli radikaali evankelinen pastori, joka hylkäsi kolme lastaan näiden äidin kuoltua vuonna 1845. Alaikäinen Dinah elätti siitä lähtien itsensä ja kaksi nuorempaa veljeään kirjoittamalla. Vuodesta 1846 lähtien hänen runojaan julkaistiin säännöllisesti Chambers’s Edinborough Journalissa. Hän kirjoitti myös opettavaisia tarinoita lapsille sekä lastenkirjoja, muun muassa Cola Montin, joka julkaistiin vuonna 1849.[lähde? ]
Mulockin ensimmäinen aikuisille suunnattu romaani The Ogilvies ilmestyi vuonna 1849. Jo esikoisteos herätti kiinnostusta, mutta suurimman menestyksensä Mulock saavutti kuitenkin vuonna 1856 julkaistulla romaanillaan John Halifax, Gentleman. Romaania on kuvattu perinteiseksi tarinaksi köyhästä pojasta, joka menestyy elämässä rehellisyyden ja kovan työn ansiosta. Vuosina 1857-1858 Mulock kirjoitti Chambers’s Edinborough Journaliin esseesarjan, joka julkaistiin kirjana nimeltä A Woman’s Thoughts about Women. Esseissään Mulock pohtii tyttöjen kasvatusta, naisten koulutusmahdollisuuksia ja naimattomien naisten asemaa. Erityisen painokkaasti hän arvosteli sitä, että tyttöjä ei kasvatettu oma-aloitteisiksi.[lähde? ]
Dinah Mulock avioitui George Lillie Craik nuoremman kanssa vuonna 1865. Pari adoptoi Dorothy-tyttären 1859. Dinah Craik kirjoitti kuolemaansa asti vuoteen 1887.[lähde? ]
Tuotanto > Suomennetut teokset

Dinah Maria Craik, Jalo elämä: "John Halifaxin" tekijättären kirjoittama, suom. Aatto S., Porvoo: WSOY 1891.
Dinah Maria Mulock, Rampa pikku prinssi ja hänen matkustusviittansa : tarina nuorille ja vanhoille (The little lame prince), suom. Aino Tuomikoski. Hämeenlinna: Karisto 1927. Sarja: Lasten oma kirjasto, 2. – 2. p. Karisto, 1988
"John Halifaxin tekijä", "Italialaisen tytär". Kertomus verkossa: Italialaisen tytär, Kirjallinen kuukauslehti 1.11.1869 no 11, s. 278–286 (20–28)
Tuotanto > Romaanit

The Ogilvies (1849)
Olive (1850)
The Head of the Family (1852)
Agathas’s Husband (1853)
John Halifax, Gentleman (1856)
A Life for a Life (1859)
Mistress and Maid (1862)
Christian’s Mistake (1865)
A Noble Life (1866)
Two Marriages (1867)
A Woman’s Kingdom (1868)
A Brave Lady (1869-70)
Hannah (1871)
Young Mrs. Jardine (1879)
King Arthur: Not a Love Story (1886)
Tuotanto > Lasten- ja nuortenkirjallisuus

Michael the Miner (1846)
How to Win Love, or Rhoda’s Lesson (1848)
Cola Monti (1849)
Alice Learmont (1851-52)
A Hero (1853)
The Little Lychetts (1855)
Our Year: A Child’s Book in Prose and Verse (1860)
The Fairy Book (toim. 1863)
Little Sunshine’s Holiday: A Picture from Life (1871)
Twenty Years Ago (1871)
The Adventures of a Brownie (1872)
My Mother and I: A Girl’s Love-Story (1874)
The Little Lame Prince and His Travelling Cloak (1875)
The Laurel Bush (1876)
His Little Mother (1881)
Miss Tommy (1884)
Tuotanto > Muu kirjallinen tuotanto

A Woman’s Thoughts about Women (1857-58)
Fair France (1871)
An Unsentimental Journey through Cornwall (1884)
An Unknown Country (1887)
A Legacy: Being the Life and Remains of John Martin, Schoolmaster and Poet (Toimitettu 1878)
Aiheesta muualla

Lisää luettavaa aiheesta Dinah Craik on Wikiaineistossa
Lisää luettavaa aiheesta Dinah Craik on Wikiaineistossa (englanniksi)
Edward Dierkes

| Mitalit> Maa:   Yhdysvallat. Olympialaiset .Miesten jalkapallo | Mitalit> Maa:   Yhdysvallat. Olympialaiset .Miesten jalkapallo | Mitalit> Maa:   Yhdysvallat. Olympialaiset .Miesten jalkapallo | Maa:   Yhdysvallat> .Miesten jalkapallo |
| --- | --- | --- | --- |
|  Pronssia | St. Louis 1904 | joukkuekilpailu |  |
Edward B. Dierkes (14. maaliskuuta 1886 Saint Louis, Missouri – 21. marraskuuta 1955 Kirkwood, Missouri) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa ja kuului siellä pronssia saaneeseen St. Rose -joukkueeseen.
El Bayadh

| El Bayadh البيض |
| --- | --- |
 El Nourin moskeija keskustassa.
 El Bayadh
 Koordinaatit: 33°40′54″N, 1°1′9″E 
Valtio:  Algeria
Maakunta:  El Bayadh
Piirikunta:  El Bayadh
Väkiluku (2008):  91 600
Infobox OKVirheellinen NIMI-arvo: 
El Bayadh (arab. البيض‎, Al-Bayaḍ) on kaupunki ja El Bayadhin maakunnan hallinnollinen keskus Algerian länsiosassa. Se sijaitsee Saharan Atlakseen kuuluvilla Amourvuorilla 525 kilometriä Algerista lounaaseen. El Bayadhin kunnassa oli 91 600 asukasta vuonna 2008.
Kaupunki on saanut alkunsa ranskalaisten vuonna 1852 perustamasta vartioasemasta. Se sai nimen Géryville vuonna 1861. Vuonna 1890 siitä tuli sotilaspiirin keskus. Maailmansotien välisenä aikana Géryvillestä muodostui Pohjois-Afrikan tärkein espartohöyhenheinän tuotantopaikka. Kaupunki sai alkuperäisen nimensä takaisin Algerian itsenäistymisen jälkeen, ja vuonna 1985 siitä tuli samannimisen maakunnan keskus.
El Bayadhiin kautta kulkevat maantiet RN47, RN111 ja RN6A. Kaupunkiin on rakenteilla 130 kilometrin pituinen rautatie Mécheriasta. Sen koillispuolella on lentokenttä.
Keskustan kaupunkikuvaa leimaavat siirtomaa-ajan rakennukset. Algerian itsenäistyttyä El Bayadhiin on muuttanut paljon entisiä paimentolaisia. Alueella harjoitetaan karjanhoitoa, ja El Bayadhissa pidetään tärkeät lammasmarkkinat. Se on tunnettu myös matoistaan. Kaupungissa toimii Nour Bachirin yliopistokeskus. Siellä on muutamia hotelleja.
Derek Barach

| Derek Barach |
| --- | --- |

Henkilötiedot
Syntynyt: 27. helmikuuta 1995 (ikä 29) Glenmont, NY, Yhdysvallat
Kansalaisuus:   Yhdysvallat
Jääkiekkoilija
Lempinimi:  Barry
Pelipaikka:  keskushyökkääjä
Maila:  oikea
Pituus:  173 cm
Paino:  75 kg
Seura
Seura:  HK Vitjaz
Sarja:  KHL
Pelinumero:  26
Pelaajaura
Pääsarjaura:  2021–
Aik. seurat:  Cleveland Monsters (AHL) Jacksonville IceMen (ECHL) Indy Fuel (ECHL) Texas Stars (AHL) Ässät (SML)
Derek Barach (s. 27. helmikuuta 1995 Glenmont, New York, Yhdysvallat) on yhdysvaltalainen jääkiekkoilija, joka pelaa KHL-seura HK Vitjazissa. Hän on pelipaikaltaan keskushyökkääjä. Barach laukoo oikealta.
Pelityyli

Barach pitää itseään kahden suunnan hyökkääjänä. Hän pitää erityisenä vahvuutenaan luistelutaitoaan. Ässien entisen kehitysjohtajan, Tommi Kerttulan mukaan Barach on nopeajalkainen pelaaja, joka kamppailee hyvin lähellä laitoja. Kerttulan mukaan hän menee rohkeasti väleihin ja irtokiekkokamppailuihin sekä pystyy pelaamaan ruuhka-alueilla. Kerttulan mukaan Barach pelaa jatkuvalla peliotteella ja pelaamisessa on hyvin vähän viivettä. Hän pelasi AHL:ssä lähinnä kolmossentterin roolia, puolustusvoittoista peliä ja alivoimaa. Kerttulan mukaan Barach erottui Texas Starsissa edukseen erityisesti periksiantamattomalla ja nöyrällä asenteellaan.
Barach on maininnut esikuvakseen Martin St. Louis'n.
Muuta

Barachin isoveli Kyle pelasi omalla urallaan hyökkääjänä SUNY Cortlandin yliopistojoukkueessa. Heidän isänsä Scott pelasi jääkiekkoa Rochester Institute of Technologyn yliopistojoukkueessa.
Donut King

| Donut King |
| --- | --- |

Yritysmuoto:  tytäryhtiö ja franchise systeemi
Perustettu:  1981 Sydney, Australia
Toimiala:  jälkiruoat
Tuotteet:  jälkiruoka, esimerkiksi donitsit
Kotisivu:  donutking.com.au
Infobox OKVirheellinen NIMI-arvo: 
Donut King on Australian suurin franchise-donitsimarkkinoija, jonka pääkonttori sijaitsee Southportissa, Queenslandissä.
Historia

Donut King perustettiin Sydneyssä vuonna 1981, ja se on nykyisin osa Retail Food Groupia. Retail Food Group hallinnoi nykyään myös Michel's Patisserieta, Brumby's Bakeriesiä ja bb's Cafea.
Syyskuussa 2010 Australiassa oli yhteensä yli 350 Donut Kingin ravintolaa, joita on siellä lähes kaikissa ostoskeskuksessa. Heinäkuussa 2008 Donut King solmi sopimuksen Shanghaista kotoisin olevan Mak Brandsin kanssa, saaden aikaan ensimmäisen australialaisen yrityksen tuonnin Kiinan markkinoille. Kiinassa Donut Kingillä on tällä hetkellä seitsemän myymälää.
Tuotteet

Donitsien lisäksi Donut Kingin valikoimaan kuuluu muitakin ruokia ja juomia kuten kahvia, teetä, virvoitusjuomia, pirtelöitä, pehmisjäätelöä, jäähilejuomia ja nakkisämpylöitä. Monet näistä tarjotaan donitsien kanssa ateriakokonaisuuksina.
Donut King-ravintola ostoskeskuksessa Doncaster Eastissä, Victoriassa.
Earl King

Earl King vuonna 1997.
Earl King (oikealta nimeltään Earl Silas Johnson IV, 7. helmikuuta 1934 New Orleans, Louisiana, Yhdysvallat – 17. huhtikuuta 2003 New Orleans, Lousiana, Yhdysvallat) oli yhdysvaltalainen rhythm and blues -kitaristi, laulaja ja lauluntekijä. Vaikka Kingistä ei ikinä tullut varsinaista supertähteä, häntä pidetään yhtenä neworleansilaisen R&B:n suurista nimistä, jonka kirjoittamia lauluja ovat hänen itsensä lisäksi levyttäneet muun muassa Jimi Hendrix, Fats Domino, Dr. John, Professor Longhair, The Meters ja Stevie Ray Vaughan.
Elämä ja ura

King lauloi jo nuorena gospelkuorossa New Orleansissa. Sitten hän innostui paikallisesta R&B- ja blues-musiikista ja alkoi soittaa kitaraa suurimpana esikuvanaan Guitar Sliminä paremmin tunnettu muusikko Eddie Jones. King aloitti levytysuransa vuonna 1953 ja sai ensimmäisen paikallisen R&B-hittinsä "A Mother's Love" seuraavana vuonna. 1950-luvun loppupuoliskolla hän levytti Ace-levymerkille, jolla hän toimi myös studiokitaristina ja tuottajana. Hänen tärkeä yhteistyökumppaninsa alkuaikoina oli pianisti Huey "Piano" Smith, jonka soitto on oleellisessa roolissa esimerkiksi yhdellä Kingin isoimmista hiteistä "Those Lonely, Lonely Nights" (1955).
King siirtyi 1960-luvun alussa Imperial-levymerkille, jolla hän työskenteli muun muassa Dave Bartholomew'n kanssa. Hänen tunnetuimpia kappaleitaan näiltä ajoilta ovat esimerkiksi "Trick Bag" (1962) ja eritoten "Come On" (1960, tunnettu myös nimellä "Let The Good Times Roll"), josta Jimi Hendrix teki version Electric Ladyland -levylleen vuonna 1968. King kirjoitti myös Lee Dorseylle listoille nousseen kappaleen "Do-Re-Mi" (1962) ja Professor Longhairille etenkin New Orleansissa klassikon asemassa olevan laulun "Big Chief", jonka alkuperäislevytyksessä vuonna 1964 hän vastasi kappaleen sekä laulu- että vihellysosuudesta.
King keskittyi 1970-luvulla lähinnä laulujen kirjoittamiseen, kun taas konsertti- ja levytysrintamalla oli hiljaisempaa; levytyksistä mainittavin oli ehkä Allen Toussaintin tuottama single "Street Parade" ja samanniminen albumi vuodelta 1972 (tosin albumi julkaistiin laajalti vasta kymmenen vuotta myöhemmin). Aktiivisempi vaihe Kingin uralla alkoi uudestaan 1980-luvulla, ja hän julkaisi vielä kolme studioalbumia sekä jatkoi esiintymistä lähes kuolemaansa saakka.
Earl King kuoli 69-vuotiaana diabeteksen aiheuttamiin komplikaatioihin keväällä 2003.
Diskografia > Albumit

That Good Old New New Orleans Rock 'n Roll (1977)
Street Parade (1982; levytetty 1972)
Glazed (1986; Roomful of Blues -yhtyeen kanssa)
Sexual Telepathy (1990)
Hard River to Cross (1993)
Derek Boateng

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Derek Owusu Boateng
Syntymäaika: 2. toukokuuta 1983 (ikä 41)
Syntymäpaikka: Accra, Ghana
Pelipaikka: Keskikenttäpelaaja
Pituus: 183 cm
Seura
Seura:  Eibar
Pelinumero: –
Junioriseurat
1993–1999:  Liberty Professionals
Seurat
| Vuodet | Seura | O | (M) |
| 1999–2001 |  Kalamata | 27 | (9) |
| 2001–2003 |  Panathinaikos | 24 | (3) |
| 2002–2003 | →  OFI Kreeta (laina) | 12 | (1) |
| 2003–2006 |  AIK | 55 | (5) |
| 2006–2008 |  Beitar Jerusalem | 72 | (8) |
| 2009 |  1. FC Köln | 10 | (0) |
| 2009–2011 |  Getafe | 77 | (2) |
| 2011–2013 |  Dnipro Dnipropetrovsk | 23 | (2) |
| 2013–2014 |  Fulham | 3 | (0) |
| 2014 |  Rayo Vallecano | 0 | (0) |
| 2014– |  Eibar | 0 | (0) |
Maajoukkue
| 2001– |  Ghana | 46 | (1) |
 Seurajoukkueuran tilastot kattavat vain kansalliset sarjat, päivitetty 5. kesäkuuta 2014.  Maajoukkueuran tilastot päivitetty 5. kesäkuuta 2014.
Derek Owusu Boateng (s. 2. toukokuuta 1983 Accra, Ghana) on ghanalainen jalkapalloilija. Hän edustaa espanjalaista Eibaria ja on pelipaikaltaan puolustava keskikenttäpelaaja.
Ura

Boateng kasvoi kotimaansa pääkaupungissa Accrassa ja liittyi 10-vuotiaana paikallisseura Liberty Professionalsiin. Joukkueessa pelasi samaan aikaan myös muun muassa Michael Essien.
Hän siirtyi vuonna 1999 kreikkalaisseura Kalamataan, jossa hän pelasi kaksi vuotta. Vuodet 2001–2003 hän edusti Panathinaikosia ja OFI Kreetaa. Tuolloinen Manchester Unitedin apuvalmentaja Steve McClaren oli nähnyt Boatengin pelaavan ja siirtyessään Middlesbroughin päävalmentajaksi vuonna 2002, McClaren halusi hankkia hänet joukkueeseensa. Hyväksyntä siirrolle Panathinaikosinkin osalta tuli, mutta lopulta Boateng ei saannut työlupaa eikä täten pystynyt siirtymään englantilaisseuraan.
Elokuussa 2003 hän teki lopulta sopimuksen ruotsalaisen AIK:n kanssa, kuukausia kestäneiden etsintöjen jälkeen. Ensimmäinen kausi uudessa seurassaan oli kuitenkin pettymys, sillä hän loukkaantui ensimmäisessä ottelussaan ja joutui olemaan poissa koko loppukauden. Seuraava kausi 2004 päättyi niin ikään pettymykseen AIK:n pudottua maan pääsarjasta kolmatta kertaa historiassaan. Boatengia ja koko muuta joukkuetta kritisoitiin rajusti ja putoamisen varmistuttua pelaajat jouduttiin saattamaan poliisisaattueessa pois stadionilta.
Hän jatkoi AIK:ssa myös kaudella 2005, koska sopimuksia muiden seurojen kanssa ei syntynyt. AIK voitti Superettanin näytöstyyliin ja palasi pääsarjaan kaudeksi 2006. Vuonna 2006 Boateng teki vuoden kestävän jatkosopimuksen, mutta lopulta päätyikin lähtemään seurasta ja siirtyi Beitar Jerusalemiin. Hän totesi monissa haastatteluissa rakastavansa Ruotsia ja AIK:ta, sekä jonain päivänä aikovansa palata joukkueeseen.
Siirryttyään heinäkuussa 2006 Beitar Jerusalemiin hän teki joukkueen kanssa vuoden 2009 kesäkuuhun asti kestävän sopimuksen. Hän kuului alusta alkaen joukkueen avauskokoonpanoon ja oli koko Ligat ha'Alin vaikuttavampia pelaajia läpi kauden.
21. tammikuuta 2009 hän siirtyi Kölniin ja teki joukkueen kanssa sopimuksen kesään 2013 asti. Ura saksalaisseurassa jäi kuitenkin vain puolivuotiseksi, kun Boateng siirtyi 31. heinäkuuta 2009 yhden miljoonan euron siirtokorvauksella Getafeen. Hänet esiteltiin espanjalaismedialle 6. elokuuta 2009, jossa hän pääsi myös tapamaan joukkueen kannattajia.
Ura > Maajoukkue

Boateng oli Ghanan maajoukkueessa vuoden 2006 MM-kilpailuissa. Hän pelasi ensimmäisen ottelunsa arvokilpailuissa 17. kesäkuuta 2006 tultuaan vaihdosta kentälle ottelussa Tšekkiä vastaan. Ghana voitti ottelun numeroin 2–0.
Aiheesta muualla

Esittely Getafen virallisella sivustolla (Arkistoitu – Internet Archive) (espanjaksi)
Ghanan kokoonpano
Ghanan joukkue – Jalkapallon MM-kilpailut 2006
1 Adjei |
2 Sarpei |
3 Gyan |
4 Kuffour |
5 Mensah |
6 Pappoe |
7 Shilla |
8 Essien |
9 Boateng |
10 Appiah |
11 Muntari |
12 Tachie-Mensah |
13 Mohamed |
14 Amoah |
15 Paintsil |
16 Owu |
17 Quaye |
18 E. Addo |
19 Pimpong |
20 O. Addo |
21 Issah |
22 Kingson |
23 Dramani |
Valmentaja Dujković
Ghanan joukkue – Jalkapallon MM-kilpailut 2010
1 Adjei |
2 Sarpei |
3 Gyan |
4 Paintsil |
5 Mensah |
6 Annan |
7 Inkoom |
8 Jonathan |
9 Boateng |
10 Appiah |
11 Muntari |
12 Tagoe |
13 Ayew |
14 Amoah |
15 Vorsah |
16 Ahorlu |
17 Ayew |
18 Adiyiah |
19 Owusu-Abeyie |
20 O. Addo |
21 Asamoah |
22 Kingson |
23 Boateng |
Valmentaja Rajevac
Ghanan joukkue – Jalkapallon AM-kilpailut 2012
1 Adjei |
2 Opare |
3 Gyan |
4 Paintsil |
5 Joh. Mensah |
6 Annan |
7 Inkoom |
8 Agyemang-Badu |
9 Boateng |
10 A. Ayew |
11 Muntari |
12 Tagoe |
13 J. Ayew |
14 Alhassan |
15 Vorsah |
16 Kwarasey |
17 Addy |
18 Takyi |
19 Jon. Mensah |
20 Asamoah |
21 Boye |
22 Sowah |
23 Abu |
Valmentaja Stevanović
Edward Dickinson

Edward Dickinson vuonna 1896.
Edward Dickinson (1. tammikuuta 1803 Amherst, Massachusetts – 16. kesäkuuta 1874 Boston, Massachusetts) oli yhdysvaltalainen poliitikko ja lakimies. Hänen tyttärensä oli runoilija Emily Dickinson.
Dickinson syntyi Amherstissa, Massachusettsissa. Hän valmistui Yale Collegesta 1823 ja opiskeli lakia Northamptonissa. Hän meni 6. toukokuuta 1828 naimisiin Emily Norcross Dickinsonin (1804–1882) kanssa. Tästä avioliitosta syntyi 10. joulukuuta 1830 tytär Emily.
Dickinson istui Massachusettsin edustajainhuoneessa 1838–1839, Massachusettsin senaatissa 1842–1843 sekä Yhdysvaltain edustajainhuoneessa vuosina 1853–1855. Hänet valittiin jälleen Massachusettsin edustajainhuoneeseen vuonna 1873, mutta hän kuoli 16. kesäkuuta 1874 Bostonissa ja tuli haudatuksi West Cemeteryyn, Amherstiin.
Dickinsonien koti Amherstissa on museoitu.